Пјевати ћу
Мило Јововић 

Пјевати ћу дању, ноћу,
На све стране нек'се чује;
Како Србин од постанка
За свој мили род војује.

Од Косова па до сада,
Мач му љути у рукама;
За слободу он је готов
По сред воде, по сред плама.

Лазар, Милош, Југовићи,
Осташе му примјер свети:
За обрану милог рода,
Како треба славно мр'јети.

Српски роде, мили роде!
Сваки син је жртва твоја,
За обрану, за освету,
Паст ће славно по сред боја.

Ој слободо, мила, златна,
Српском роду дата с неба,
И за те је Србин справан
Живот дати кад узтреба!

Пјевати ћу дању, ноћу,
На све стране нек' се чује,
Како Србин од постанка
За свој мили род војује.

Бар, Мило Јововић, „Голуб“, број 7., у Сомбору, 1. априла 1906., стр. 103.
Јововићеве пјесме 1906.